ร้านไม่ไกลจากที่พักมาก เลยตามมาลองทานจากวงใน สั่งเมนูจากหน้าเมนูแนะนำเลยค่ะ สั่งไปทั้งหมด4อย่าง คือ แกงเลียงกุ้ง ไก่ทอดราดซอสมะขาม น้ำพริกโคราช และคอหมูละเมียด แต่เสิร์ฟมาแค่ 3 อย่าง คอหมูละเมียดหมด จึงไม่ได้สั่งอะไรเพิ่ม บรรยากาศร้านดี มีห้องแอร์ อากาศไม่ร้อน มีที่จอดรถเพียงพอ ราคาอาหารส่วนใหญ่เริ่มต้นที่ 180 บาท รสชาติอาหารโอเค ไม่ได้อร่อยมากจนต้องมาซ้ำ คิดว่าราคาสูงไปนะคะ ถ้าเทียบกับคุณภาพและปริมาณ มีร้านที่ราคาเท่าๆกันแต่รสชาติดีกว่า ร้านนี้รับบัตรเครดิตนะคะ
 - แกงเลียงกุ้ง อันนี้ร้อนๆ ซดน้ำแกงแล้วสบายคอ สบายท้องมากๆ หอมพริกไทยกับใบแมงลัก รสชาติเค็มๆพอดีๆ มีบวบ ฟักทอง ข้าวโพดอ่อนและเห็ดฟาง ส่วนกุ้ง ไม่สดเลย เนื้อเละมากๆ มีกุ้งมาประมาณ 4-5 ตัว แต่โดยรวมแล้วชอบเมนูนี้ที่สุด ราคา 180 บาทค่ะ
- น้ำพริกโคราช ไม่แน่ใจว่ามีส่วนผสมของอะไรบ้าง แต่มีหมูสับ รสชาติหวานๆเผ็ดๆ มีชุดผักมานิดหน่อย ไม่เยอะมาก เทียบกับราคาแล้วรู้สึกว่าแพงไปหน่อย 180บาทค่ะ
- ไก่ทอดราดซอสมะขาม ไก่ชุดแป้งทอดกรอบๆ ซอสมะขามติดหวานมากกว่าเปรี้ยว แต่รวมๆแล้วอร่อยดีค่ะ จานนี้กินหมด แฟนชอบมาก จำราคาไม่ได้ประมาณเกือบๆ 200 หรือ 200กว่าๆ
- น้ำเปล่าขวดละ 25 บาท น้ำแข็งถังละ 30 บาท
รวมมื้อนี้ 600 กว่าบาทค่ะ 